<classify> Akizungumza na waandishi wa habari ofisini kwake hivi karibuni, Meneja wa TRA Mkoa wa Iringa, Rosalia Mwenda alisema wafanyabiashara hao wanaisababishia Serikali hasara kubwa.Akitaja changamoto nyingine Mwenda alisema ni tabia ya wananchi kutodai risiti za manunuzi ya bidhaa mbalimbali huku wafanyabiashara wakitumia mwanya huo kutotoa risiti.Pia kuna changamoto nyingine zinatokana na kuingizwa kinyemela kwa bidhaa zilizopigwa marufuku kama vipodozi, sukari, pombe aina ya power number one, double puch na bidhaa nyingine, alisema.Ili kukabiliana na changamoto hizo, alisema elimu ya kodi itachangia katika kukuza uwajibikaji wa hiari wa kulipa kodi, kupanua wigo wa kodi ili kuweza kuongeza vyanzo vipya vya mapato vitakavyosaidia kuvuka lengo walilopangiwa na Serikali.Alisema TRA inaendelea kufuatilia kwa karibu matumizi ya mashine za kielektroniki za kutolea risiti kwa wafanyabiashara wote waliosajiliwa na Kodi ya Ongezeko la Thamani mkoani hapa.Wakati wa zoezi hilo tutahakikisha wafanyabiashara wanakuwa na mashine na wanazitumia vilivyo; tunazuia ukwepaji wa kodi katika sekta rasmi na isiyo rasmi kwa kutokutoa risiti wakati wa kuuza na kununua bidhaa au huduma mbalimbali pamoja na kuzuia bidhaa zilizopigwa marufuku zisiingizwe nchini kwa njia za magendo, alisema.Alisema TRA imejipanga kukuza na kusimamia maadili mema ya wafanyabiashara katika kufanya kazi kwa mujibu wa sheria na taratibu za ajira. Alisema mamlaka lazima ijenge uwezo mkubwa wa kusimamia sheria za kodi, uwezo wa kudhibiti ukwepaji kodi na utendaji unaozingatia uadilifu wa hali ya juu wa wafanyabiashara na TRA.Kwa mwaka wa fedha 20122013, Mwenda alisema TRA imekusanya jumla ya Sh 29,271,160,861.55 kati ya Sh 32,650,500,000.00 ambazo ni sawa na asilimia 90.  <topic>: UCHUMI 